22 अगस्त को भारत में लॉन्च होगा 8जीबी रैम वाला सैमसंग गैलेक्सी नोट 9 | 91Mobiles Hindi
Home न्यूज 22 अगस्त को भारत में लॉन्च होगा 8जीबी रैम वाला सैमसंग गैलेक्सी...
Pic : engadget.com
सैमसंग ने कल रात ही अपने सबसे ताकतवर और दमदार डिवाईस गैलेक्सी नोट 9 से पर्दा उठाते हुए इसे अंर्तराष्ट्रीय टेक बाजार में पेश ​कर दिया है। सैमसंग की ओर से कल न्यूयार्क में ईवेंट का आयोजन किया गया था जिसके मंच से गैलेक्सी नोट 9 ने ग्लोबल मार्केट में कदम रखा है। वहीं अब इस दमदार डिवाईस के इंडिया लॉन्च को लेकर भी बड़ी खबर सामनें आ रही है। मीडिया रिपोर्ट से पता चला है कि सैमसंग कंपनी आने वाली 22 ​अगस्त को गैलेक्सी नोट 9 भारत में लॉन्च कर देगी।
बीजीआर वेबसाइट ने अपनी रिपोर्ट में बताया है कि सैमसंग अगस्त की 22 तारीख को गैलेक्सी नोट 9 इंडिया में लॉन्च कर सकती है। बीजीआर के बताया है कि उन्हें यह जानकारी न्यूयार्क में आयोजित गैलेक्सी नोट 9 के अनपैक्ड 2018 ईवेंट में मिली है कि सैमसंग 22 अगस्त को भारत में गैलेक्सी नोट 9 लॉन्च करेगी। गौरतलब है कि शॉपिंग साइट फ्लिपकार्ट पर सैमसंग गैलेक्सी नोट 9 को लेकर पहले ही प्रोडक्ट पेज बनाया जा चुका है जो बताता है कि फ्लिपकार्ट गैलेक्सी नोट 9 के लिए ईकॉमर्स पार्टनर होगा।
आपको बता दें कि गैलेक्सी नोट 9 को सैमसंग द्वारा 2 वेरिएंट में पेश किया गया है। एक वेरिएंट जहां 6जीबी रैम के साथ 128जीबी की इंटरनल स्टोरेज सपोर्ट करता है वहीं दूसरे वेरिएंट में 8जीबी की ताकतवर रैम मैमोरी के साथ 512जीबी की पावरफुल इंटरनल स्टोरेज दी गई है। अंर्तराष्ट्रीय बाजार में इस दोनों वेरिएंट्स में कीमत क्रमश: 999 यूएस डॉलर और 1,250 यूएस डॉलर रखी गई है। यानि भारतीय करंसी अनुसार गैलेक्सी नोट 9 का 6जीबी रैम वेरिएंट तकरीबन 68,500 रुपये और 8जीबी रैम वेरिएंट तकरीबन 85,500 रुपये में लॉन्च हुआ है।
‘एस पेन’ से क्लिक होंगी फोटो ​और बिना छुए चलेगा गैलेक्सी नोट 9, जानें इस छोटे से डिवाईस के 5 बड़े फीचर्स
गैलेक्सी नोट 9 के इंडिया लॉन्च को लेकर हालांकि अभी तक सैमसंग की ओर से कोई भी आॅफिशियल सूचना नहीं दी गई है। लिहाजा जब तक कंपनी की ओर से गैलेक्सी नोट 9 को लेकर कोई आधिकारिक घोषणा नहीं की जाती तब तक फोन की लॉन्च डेट को पूरी तरह से पुख्ता करार नहीं दिया जा सकता है। भारतीय फैंस को यह दमदार डिवाईस कब से सेल के लिए उपलब्ध हो जाएगा इस संदर्भ के पूरी जानकारी जल्द ही आपको दी जाएगी।
सैमसंग गैलेक्सी नोट 9 के फुल फीचर्स और स्पेसिफिकेशन्स की जानकारी के लिए (यहां क्लिक करें)
Previous articleसितंबर में लॉन्च होगा मीजू का पहला नॉच डिसप्ले वाला फोन मीजू 16एक्स, स्नैपड्रैगन 710 ​चिपसेट पर करेगा रन
Next article4जीबी रैम और 4,000एमएएच बैटरी के साथ 12 अगस्त को पेश होगा इनफिनिक्स का पहला नॉच डिसप्ले वाला फोन एस3एक्स
26 दिसंबर को लॉन्च होगा जियोनी का 7,000 एमएएच बैटरी वाला...